钦定古今图书集成/明伦汇编/氏族典/第258卷 > 王彭
## 钦定古今图书集成/明伦汇编/氏族典/第258卷 > 王彭

按《宋书王彭传》：“彭，盱眙直渎人也。少丧母。元嘉初，父
又丧亡。家贫力弱，无以营葬。兄弟二人，昼则佣力，夜
则号感，乡里并哀之，乃各出夫力，助作塼塼，须水而
天旱，穿井数十丈，泉不出。墓处去淮五里，荷担远汲，
困而不周。彭号天自诉，如此积日。一旦大雾，雾歇塼，
灶前忽生泉水。乡邻助之者，并嗟叹神异，县邑近远”，
悉往观之。葬事既竟，水便自竭。元嘉九年，太守刘伯
龙依事表言，改其里为“通灵里”，蠲租布三世。